CELEX: 62015TN0440
Language: sk
Date: 2015-07-29 00:00:00
Title: Vec T-440/15: Žaloba podaná 29. júla 2015 – European Dynamics Luxembourg a i./Európska agentúra pre lieky

12.10.2015   
            
            
               SK
            
            
               Úradný vestník Európskej únie
            
            
               C 337/31
            
         Žaloba podaná 29. júla 2015 – European Dynamics Luxembourg a i./Európska agentúra pre lieky
   (Vec T-440/15)
   (2015/C 337/32)
   Jazyk konania: gréčtina
   
      Účastníci konania
   
   
      Žalobkyne: European Dynamics Luxembourg (Luxemburg, Luxembursko), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko), European Dynamics Belgium SA (Brusel, Belgicko) (v zastúpení: I. Ampazis a M. Sfiri, avvocati)
   
      Žalovaná: Európska agentúra pre lieky
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil žiadosť Európskej agentúry pre lieky č. SC002 o poskytnutie služieb (Request Form for Services) na základe rámcovej zmluvy EMA/2012/10/ICT, ktorá bola oznámená žalobkyniam 22. mája 2015 prostredníctvom emailu riaditeľa centrály pre nákup, a
            
         
               —
            
            
               zaviazal Európsku agentúru na náhradu všetkých trov konania vynaložených žalobkyňami.
            
         
      Dôvody a hlavné tvrdenia
   
   Podľa žalobkýň je namieste zrušiť napadnutú žiadosť o poskytnutie služieb (Request Form for Services) na základe článku 263 ZFEÚ, keďže Európska agentúra pre lieky zmenila kritériá na zadanie zákazky stanovené v technických špecifikáciách doplnením nových kritérií v štádiu zaslania žiadosti o poskytnutie služieb zo strany obchodných analytikov (Business Analysts).